Πρόταση κανονισμού (ΕΚ) του Συμβουλίου σχετικά με ενέργειες προώθησης και εμπορίας για το βόειο κρέας ποιότητας καθώς και με ενέργειες πληροφόρησης για την επισήμανση του βοείου κρέατος και σχετικά με την κατάργηση του κανονισμού (ΕΟΚ) αριθ. 2067/92 (97/C 149/10) (Κείμενο που παρουσιάζει ενδιαφέρον για τον ΕΟΧ) COM(97) 70 τελικό - 97/0058(CNS)

(Υποβλήθηκε από την Επιτροπή στις 19 Μαρτίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι ο κανονισμός (ΕΟΚ) αριθ. 2067/92 του Συμβουλίου (1) προέβλεπε τη χρηματοδοτική συμμετοχή της Κοινότητας σε ειδικές ενέργειες στις οποίες προβαίνουν επαγγελματικές και διεπαγγελματικές οργανώσεις και οι οποίες ενθαρρύνουν την κατανάλωση και την εμπορία βοείου κρέατος ποιότητας 7 ότι, βάσει της κτηθείσας πείρας και για να αντιμετωπισθούν αποτελεσματικότερα τα προβλήματα της αγοράς που οφείλονται στην «κρίση της ΣΕΒ», το υπάρχον σύστημα προώθησης πρέπει να αναδιαρθρωθεί 7

ότι ο κανονισμός (ΕΟΚ) αριθ. 2067/92 διαχωρίζει, στο άρθρο 1, από τις ενέργειες προώθησης τις ενέργειες που προβλέπουν πλήρη έλεγχο του τομέα από τον παραγωγό ως τον καταναλωτή και προβλέπει ότι οι ενέργειες αυτές δύνανται να έχουν προτεραιότητα και λαμβάνουν μεγαλύτερη κοινοτική χρηματοδοτική συμμετοχή 7 ότι τα κυριότερα προγράμματα που έχουν υποβληθεί μέχρι σήμερα από τις επαγγελματικές και διεπαγγελματικές οργανώσεις προβλέπουν τον εν λόγω πλήρη έλεγχο 7 ότι αυτό κρίνεται απαραίτητο προκειμένου να αποκατασταθεί η εμπιστοσύνη του καταναλωτή 7 ότι πρέπει, για τους λόγους αυτούς, να τους χορηγηθεί η χρηματοδοτική συμμετοχή της Κοινότητας 7

ότι ο κανονισμός (ΕΚ) αριθ. . . . του Συμβουλίου θέσπισε ένα νέο σύστημα επισήμανσης του βοείου κρέατος που αποσκοπεί στην παροχή συμπληρωματικών εγγυήσεων 7 ότι κρίνεται αναγκαίο να δοθούν στο κοινό εξηγήσεις σχετικά με τη σημασία του νέου αυτού καθεστώτος με ειδικές ενέργειες που χρηματοδοτούνται από την Κοινότητα 7

ότι τα εθνικά προγράμματα προώθησης καθορισμένου βοείου κρέατος ισχύουν σε ορισμένα κράτη μέλη παράλληλα με τα κοινοτικά προγράμματα 7 ότι πρέπει να ληφθεί αυτό υπόψη για να εξασφαλισθεί ο αναγκαίος συντονισμός μεταξύ των εν λόγω προγραμμάτων 7

ότι η αντίδραση των καταναλωτών έναντι της κρίσης απέδειξε ότι οι καταναλωτές ευνοούν συστηματικά τα ταυτοποιημένα προϊόντα ανάλογα με την προέλευσή τους 7 ότι πρέπει να προβλεφθεί η διαδικασία που επιτρέπει την αναφορά στην προέλευση των προϊόντων, υπό ορισμένους όρους που δεν δύνανται να αντιβαίνουν στις διατάξεις του άρθρου 30 της συνθήκης 7

ότι η ισορροπία της κοινοτικής αγοράς εξαρτάται επίσης από τη ζήτηση των εξωτερικών αγορών 7 ότι, για να αποκατασταθεί στις εν λόγω αγορές η εμπιστοσύνη των καταναλωτών, πρέπει επίσης να υπάρχουν τα μέσα επέμβασης με κατάλληλες ενέργειες πληροφόρησης στις αγορές των τρίτων χωρών 7

ότι, για να πραγματοποιηθούν οι εν λόγω στόχοι, είναι αναγκαίο να αυξηθεί το ποσοστό της κοινοτικής χρηματοδοτικής συμμετοχής 7

ότι, για να εξασφαλισθεί η μεγαλύτερη αποτελεσματικότητα των ενεργειών που αναφέρονται ανωτέρω, πρέπει να προβλεφθεί η δυνατότητα προσφυγής της Επιτροπής σε τεχνική βοήθεια στους σχετικούς τομείς 7

ότι, λόγω της ευρύτητας των προβλεπόμενων τροποποιήσεων, ο κανονισμός (ΕΟΚ) αριθ. 2067/92 πρέπει να καταργηθεί και να αντικατασταθεί από τον παρόντα κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Κοινότητα δύναται να συμμετάσχει στη χρηματοδότηση ενεργειών προώθησης και εμπορίας τις οποίες διεξάγουν επαγγελματικές ή διεπαγγελματικές οργανώσεις για το βόειο κρέας ποιότητας κοινοτικής καταγωγής και καθορισμένο ως τέτοιο.

Οι ενέργειες εντός της Κοινότητας προβλέπουν ένα αυστηρό σύστημα πλήρους ελέγχου του τομέα, από τον παραγωγό έως τον καταναλωτή.

Οι ενέργειες προώθησης καθορισμμένου βοείου κρέατος που υφίστανται σε ορισμένα κράτη μέλη λαμβάνονται υπόψη κατά την έγκριση των προγραμμάτων που συγχρηματοδοτούνται από την Κοινότητα.

Άρθρο 2

Οι ενέργειες προώθησης και εμπορίας δεν πρέπει ούτε να προσανατολίζονται συναρτήσει των εμπορικών σημάτων ούτε να ευνοούν προϊόντα προερχόμενα από ένα ορισμένο κράτος μέλος.

Εντούτοις, η χρησιμοποίηση λογοτύπων ή συμβόλων που επιτρέπουν τον προσδιορισμό της προέλευσης των προϊόντων σύμφωνα με τις διατάξεις του κανονισμού (ΕΚ) αριθ. . . . στην επισήμανση του βοείου κρέατος και των προϊόντων με βάση το βόειο κρέας, δύναται να επιτρέπεται υπό τους όρους και σύμφωνα με τη διαδικασία που πρέπει να καθοριστεί στις λεπτομέρειες εφαρμογής του παρόντος κανονισμού.

Άρθρο 3

Η Κοινότητα δύναται να χρηματοδοτεί τις ενέργειες πληροφόρησης ώστε ο καταναλωτής να λάβει γνώση των εγγυήσεων που προσφέρει το σύστημα επισήμανσης που θεσπίζεται με τον κανονισμό (ΕΚ) αριθ. . . .

Άρθρο 4

Η Κοινότητα δύναται να συμμετέχει στη χρηματοδότηση κάθε κατάλληλης ενέργειας πληροφόρησης που έχει ως σκοπό να αξιοποιήσει την ποιότητα του βοείου κρέατος κοινοτικής προέλευσης στις τρίτες χώρες.

Άρθρο 5

Η χρηματοδοτική συμμετοχή της Κοινότητας στις ενέργειες που αναφέρονται στα άρθρα 1 και 4 δεν δύναται να υπερβαίνει το 80 % του πραγματικού κόστους των ενεργειών.

Άρθρο 6

Για την εφαρμογή των άρθρων 1, 3 και 4 και ιδίως για την επιλογή των μέσων στρατηγικής, αξιοποίησης και παρακολούθησης των ενεργειών, η Επιτροπή δύναται να προσφύγει στην τεχνική βοήθεια των εμπειρογνωμόνων όσον αφορά την πληροφόρηση, οι οποίοι κατέχουν ευρέως τον τομέα του βοείου κρέατος.

Άρθρο 7

Οι δαπάνες οι σχετικές με τη χρηματοδοτική συμμετοχή της Κοινότητας που αναφέρονται στα άρθρα 1 και 4, με τη χρηματοδότηση των ενεργειών που αναφέρονται στο άρθρο 3 καθώς και της τεχνικής βοήθειας που αναφέρεται στο άρθρο 6 θεωρούνται ως μέτρα παρέμβασης κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70.

Άρθρο 8

Οι λεπτομέρειες εφαρμογής του παρόντος κανονισμού και ιδίως εκείνες που ορίζουν τις ενέργειες προώθησης και πληροφόρησης, θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.

Άρθρο 9

Ο κανονισμός (ΕΟΚ) αριθ. 2067/92 καταργείται.

Ωστόσο, εξακολουθεί να εφαρμόζεται όσον αφορά τις αιτήσεις χρηματοδοτικής συμμετοχής της Κοινότητας που υποβάλλονται βάσει του εν λόγω κανονισμού πριν από την έναρξη ισχύος του παρόντος κανονισμού.

Άρθρο 10

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 215 της 30. 7. 1992, σ. 57.